**Darba izpildes laiks:**

Mēneša laikā no abpusējas Līguma parakstīšanas brīža.

**Darba uzdevums:**

Ar Izpildītāja rīcībā esošo darba spēku un tehnisko aprīkojumu, Pasūtītāja norādītajās vietās, veikt:

* krautuvē sakrauto ciršanas atlieku šķeldošanu;
* šķeldas izvešanu;

- darba vietu (ciršanas vietas, krautuves, pieviešanas ceļus un t.t.) sakārtošanu pēc darbu pabeigšanas.

**Darba apjoms:**

|  |  |
| --- | --- |
| **Sortiments** | **Šķeldojamā materiāla apjoms, uzmērot krautņu ģeometriskos izmērus, m3** |
| Šķeldojamais materiāls – tievo dimensiju zaru un krūmu koksne | 4993.92 |
| **Kopā:** | **4993.92** |

**Darba izpildei izvirzītās prasības:**

1. Veicot darbus, darba vieta jāaprīko atbilstoši darba drošības prasībām.

2. Darbu veikšanas laikā to veicējs nes pilnu materiālo atbildību par trešajām personām nodarītajiem materiālajiem zaudējumiem.

3. Izpildītājs nekavējoties ziņo Pasūtītājam par apstākļiem, kas kavē darba veikšanu, tālākās rīcības norādījumu saņemšanai.

4. Veicot darbus, ievērot vispārējās vides aizsardzības prasības, darbu veikšanas laikā aizliegts piesārņot un piegružot vidi, nelabvēlīgi ietekmēt darbu veikšanas teritorijas ainavisko un ekoloģisko stāvokli.

5. Izpildītājs nodrošina izcirstā materiāla šķeldošanas vietas/krautuves vietas sakārtošanu pēc darbu pabeigšanas, t.i., nolīdzina krautuves vietu, notīra krautuvi un teritoriju apkārt krautuves no izcirstā materiāla atlūzām (zari, mizas u.c.), kas radušās šķeldošanas laikā.

**Darbā izmantojamā tehnika:**

Izpildītāja tiesiskā turējumā ir minimālajām tehniskām prasībām atbilstošas tehnikas vienības, kuras reģistrētas normatīvajos aktos noteiktajā kārtībā un nodrošina izcirstā materiāla šķeldošanu,šķeldas transportēšanu, darba vietu sakārtošanu pēc darbu pabeigšanas.

Ar Izpildītāja rīcībā esošo tehniku un ierīcēm jānodrošina visu Pasūtītāja noteikto prasību izpilde.

**Darbā iesaistītais personāls:**

Darbā tiek iesaistīts normatīvajos aktos noteiktā kārtībā nodarbināts Izpildītāja personāls, kas atbildīgs par visu darba uzdevumā noteikto prasību savlaicīgu un kvalitatīvu izpildi.